Diari Oficial de la Generalitat Valenciana


Sumari del DOGV 8420, del 09-11-2018 (2018/10994)

ACORD de 19 d'octubre de 2018, del Consell, de renovació de membre del Consell d'Administració de l'Autoritat Portuària de València.
------------------------------------------------------------------------------------------------------------------------------------

### Dades del document

Número de DOGV
:   8420

Data del DOGV
:   09-11-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/10005


Data del document
:   19-10-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * instal·lació portuària

ACORD de 19 d'octubre de 2018, del Consell, de renovació de membre del Consell d'Administració de l'Autoritat Portuària de València.  
 [2018/10823]  
D'acord amb l'article 30.1.c del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells estaran formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del text refós esmentat disposa que la designació dels vocals haurà de fer-se necessàriament a proposta de les administracions públiques i entitats i organismes representats en el Consell d'Administració. Així mateix, indica que la separació i nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats a què aquells representen.  
  
El secretari general de la Federació de Serveis a la Ciutadania del sindicat Comissions Obreres del País Valencià, en la seua condició de sindicat més rellevant en l'àmbit considerat segons acredita mitjançant acta global d'escrutini que aporta, ha sol·licitat la renovació com a vocal del Consell d'Administració de l'Autoritat Portuària de València de Pedro Suárez Benavente en representació sindical. La persona proposada va ser nomenada mitjançant Decret 142/2015, d'11 de setembre, del Consell, pel qual es designen vocals del Consell d'Administració de l'Autoritat Portuària de València, amb efectes retroactius de 26 d'octubre de 2014.  
Aquest nomenament es va realitzar a proposta del sindicat Comissions Obreres del País Valencià, atenent la seua condició de major rellevància derivada dels resultats de les eleccions a representants dels treballadors en l'Autoritat Portuària de València per al període 2015-2019. I aquest mateix sindicat ha formulat proposta de renovació per la proximitat de la data d'expiració de la duració d'aqueixa designació, que es produiria el pròxim 26 d'octubre de 2018.  
En l'àmbit de la Comunitat Valenciana la competència per a la designació de vocals correspon al Consell, segons disposa l'article 17.b de la Llei 5/1983, de 30 de desembre, del Consell.  
En conseqüència, d'acord amb la iniciativa formulada pel sindicat Comissions Obreres, a proposta de la consellera d'Habitatge, Obres Públiques i Vertebració del Territori i amb deliberació prèvia, el Consell, en la reunió del 19 d'octubre de 2018,  
  
  
ACORDA  
  
La renovació de Pedro Suárez Benavente, com a vocal del Consell d'Administració de l'Autoritat Portuària de València en representació de les organitzacions sindicals.  
  
Aquest acord es publicarà en el Diari Oficial de la Generalitat Valenciana i produirà efectes des del 27 d'octubre de 2018.  
  
València, 19 d'octubre de 2018  
  
La consellera secretària,  
MÓNICA OLTRA JARQUE